als_Latn dik_Latn azb_Arab
Gerta e “Big Brother”: “BB po ndihmon njerëzit që kanë nevojë për ushqim se për ne e di që i kemi mundësitë jashtë”
Ish-konkurrentja e “Big Brother”, Gerta, e cila u fut në lojë bashkë me partnerin e saj, Denisin, por u eliminuan që javën e parë, është duke korrur mjaft sukses jashtë shtëpisë me deklaratat e saj. Vetëm disa orë më parë ajo ka vendosur të shpërndajë në Instastory një mendim të sajin lidhur me produksionin, duke e quajtur atë më të dështuarin e gjithë viteve dhe e ka quajtur një padrejtësi eliminimin e saj.
“Dhe diçka të fundit dhe nuk flas më për “Big Brother”. Pse vëllai i madh na nominoi mua dhe Denisin për zënkën tonë “kush i hedh poshtë patatinat” dhe asnjë nga çiftet e tjera, edhe pse kanë pasur nga debatet më banale gjatë gjithë këtyre javëve? Nuk doja të dilja më kundër tyre, por sinqerisht, “Big Brother”-i më i dështuar që është bërë ndonjëherë ky ka qenë! Më vjen keq për ata njerëz të cilët besojnë në drejtësi. Gjithsesi, përgjigjen e ka dhënë edhe Xheni, për të gjitha ne çiftet që jemi jashtë. Të gjithë ishim shumë të mirë për të qenë aty brenda se mesa duket “Big Brother” ka ndihmuar njerëz që kanë pasur nevojë për ushqim ndërsa ne të tjerët e dinë që i kemi mundësitë edhe jashtë”, – është shprehur Gerta, duke thënë kështu se përzgjedhja është bërë në bazë ekonomike. /Blitz.al/
als_Latn als_Latn als_Latn